Document ID: 31990D0116

31990D0116
L 068/1
SLUŽBENI LIST EUROPSKE UNIJE
ODLUKA VIJEĆA
od 26. veljače 1990.
o sklapanju Sporazuma Europske ekonomske zajednice između Europske ekonomske zajednice, Europske zajednice za atomsku energiju i Saveza Sovjetskih Socijalističkih Republika o trgovini i trgovinskoj i gospodarskoj suradnji
(90/116/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegove članke 113. i 235.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da je sklapanje Sporazuma između Europske ekonomske zajednice, Europske zajednice za atomsku energiju i Saveza Sovjetskih Socijalističkih Republika o trgovini i trgovinskoj i gospodarskoj suradnji potrebno za postizanje ciljeva Zajednice u području vanjskih gospodarskih odnosa; budući da ovaj Sporazum treba odobriti u ime Europske ekonomske zajednice;
budući da se čini da određene mjere gospodarske suradnje predviđene Sporazumom prelaze ovlasti akcije predviđene Ugovorom, a posebno one navedene u području opće trgovinske politike,
ODLUČILO JE:
Članak 1.
Ovim se, u ime Europske ekonomske zajednice, odobrava Sporazum između Europske ekonomske zajednice, Europske zajednice za atomsku energiju i Saveza Sovjetskih Socijalističkih Republika o trgovini i trgovinskoj i gospodarskoj suradnji.
Tekst je Sporazuma priložen ovoj Odluci (2).
Članak 2.
Predsjednik će Vijeća, u ime Europske ekonomske zajednice, obaviti notifikaciju predviđenu člankom 25. Sporazuma.
Članak 3.
Komisija kojoj pomažu predstavnici država članica predstavlja Zajednicu u zajedničkom odboru osnovanom člankom 22. Sporazuma.
Članak 4.
Ova Odluka stupa na snagu dan nakon dana objave u Službenom listu Europskih zajednica.
Sastavljeno u Bruxellesu 26. veljače 1990.

Labels: 18
15
5